ΓΡΑΠΤΗ ΕΡΩΤΗΣΗ E-2150/03

υποβολή: Jean Lambert (Verts/ALE) προς την Επιτροπή

(27 Ιουνίου 2003)

Θέμα: Η εφαρμογή της νομοθεσίας για την απασχόληση από το ΗΒ σε σχέση με το γενετήσιο προσανατολισμό

Η θεμελιώδης αρχή της οδηγίας της ΕΕ 2000/78/ΕΚ(1) με ημερομηνία 27 Νοεμβρίου 2000, η οποία ορίζει γενικό πλαίσιο για την ίση μεταχείριση στην απασχόληση και την εργασία, είναι ότι δεν επιτρέπονται οποιεσδήποτε διακρίσεις λόγω γενετήσιου προσανατολισμού, εκτός αν δικαιολογείται διαφορετική μεταχείριση, σε πολύ περιορισμένες περιπτώσεις, όταν κάποιο χαρακτηριστικό που συνδέεται με θρήσκευμα ή θρησκευτικές πεποιθήσεις, αναπηρία, ηλικία ή γενετήσιο προσανατολισμό αποτελεί ουσιαστική και καθοριστική επαγγελματική προϋπόθεση.

Η κυβέρνηση του ΗΒ προτείνει να χρησιμοποιηθεί το ακόλουθο κείμενο για την εφαρμογή των άρθρων της παραπάνω οδηγίας όσον αφορά την αρχή της ίσης μεταχείρισης στην απασχόληση ανθρώπων με διαφορετικό γενετήσιο προσανατολισμό:

Εξαιρέσεις για ουσιαστική επαγγελματική προϋπόθεση (κανονισμός 7 (3))

α) η απασχόληση αφορά σκοπούς οργανωμένης θρησκείας·

β) ο εργοδότης θέτει ως απαιτούμενο ένα στοιχείο που συνδέεται με το γενετήσιο προσανατολισμό-

(i) για να συμμορφώνεται με τα δόγματα της θρησκείας ή

(ii) λόγω της φύσεως της απασχόλησης και του πλαισίου στο οποίο ασκείται, ώστε να μην προκαλούνται οι βαθιά εδραιωμένες θρησκευτικές πεποιθήσεις σημαντικού αριθμού οπαδών της θρησκείας· και

γ) είτε

(i) όταν το πρόσωπο δεν πληροί το εν λόγω απαιτούμενο είτε

(ii) όταν ο εργοδότης δεν έχει πεισθεί, και είναι πέρα για πέρα εύλογο να μην έχει πεισθεί, ότι το πρόσωπο αυτό πληροί το εν λόγω απαιτούμενο.

Κατά την άποψη της Επιτροπής είναι το παραπάνω κείμενο έγκυρη και ορθή ερμηνεία του όρου ουσιαστική και καθοριστική επαγγελματική προϋπόθεση·

Δεν πιστεύει η Επιτροπή ότι έτσι πέφτει στον απασχολούμενο το βάρος ναπερασπίσει δικαστικώς το γενετήσιο προσανατολισμό του, αντί ναποχρεούται ο εργοδότης ναπερασπίσει την απόφασή του να μην προσλάβει κάποιον λόγω του γενετήσιου προσανατολισμού του·

(1) ΕΕ L 303 της 2.12.2000, σελ. 16.

Απάντηση της κυρίας Διαμαντοπούλου εξ ονόματος της Επιτροπής

(28 Ιουλίου 2003)

Η Επιτροπή παρακολουθεί στενά τα σχέδια προτάσεων των κρατών μελών για τη μεταφορά της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία. Η οδηγία αυτή πρέπει να μεταφερθεί στην εθνική νομοθεσία έως τις 2 Δεκεμβρίου 2003. Η Επιτροπή αποδίδει ιδιαίτερη προσοχή στον τρόπο με τον οποίο τα κράτη μέλη προτείνουν να μεταφερθούν οι διατάξεις του άρθρου 4 της οδηγίας σχετικά με τις επαγγελματικές απαιτήσεις.

Το άρθρο 4 παράγραφος 1 επιτρέπει τη διαφορετική μεταχείριση όταν λόγω της φύσης των συγκεκριμένων επαγγελματικών δραστηριοτήτων ή του πλαισίου εντός του οποίου διεξάγονται αυτές, ένα τέτοιο χαρακτηριστικό αποτελεί ουσιαστική και καθοριστική επαγγελματική προϋπόθεση, εφόσον ο στόχος είναι θεμιτός και η προϋπόθεση είναι ανάλογη.

Το εάν μια περίπτωση διαφορετικής μεταχείρισης ανταποκρίνεται στους όρους του άρθρου 4 παράγραφος 1 εξαρτάται από τη φύση της συγκεκριμένης θέσης εργασίας ή απασχόλησης. Ωστόσο, στο άρθρο 10 της οδηγίας είναι σαφές ότι κατά τις αστικές και διοικητικές δικαστικές διαδικασίες, όταν ένα πρόσωπο που θεωρεί εαυτό ζημιωθέν από τη μη τήρηση της αρχής της ίσης μεταχείρισης προσάγει, ενώπιον δικαστηρίου ή άλλης αρμόδιας αρχής, πραγματικά περιστατικά, από τα οποία τεκμαίρεται η ύπαρξη άμεσης ή έμμεσης διάκρισης, θα εναπόκειται στον εναγόμενο να αποδείξει ότι δενπήρξε παραβίαση της αρχής της ίσης μεταχείρισης.

Η Επιτροπή δεν μπορεί να παρέμβει κατά την περίοδο που προβλέπεται για τη μεταφορά. Θα προβεί, ωστόσο, στις αναγκαίες νομικές ενέργειες, μετά την ημερομηνία έναρξης ισχύος της οδηγίας, για να βεβαιωθεί ότι τα κράτη μέλη έχουν ανταποκριθεί στιςποχρεώσεις τους σύμφωνα με την οδηγία αυτή.